open-index/open-wikipedia-markdown huggingface dataset:
Kanadan jääkiekkoliitto

**Kanadan jääkiekkoliitto** (*Hockey Canada*) on organisaatio, joka hallinnoi jääkiekkoa Kanadassa. Hockey Canada on Kansainvälisen jääkiekkoliiton jäsen. Hockey Canadan päämaja sijaitsee Calgaryssä ja toinen toimista Ottawassa. Vuonna 1994 liittoon liitettiin Canadian Amateur Hockey Association, joka oli aiemmin hallinnoinut amatoorikiekkoa Kanadassa.
## Maajoukkueet
* Kanadan miesten jääkiekkomaajoukkue
* Kanadan naisten jääkiekkomaajoukkue
* Kanadan alle 18-vuotiaiden jääkiekkomaajoukkue
* Kanadan alle 20-vuotiaiden jääkiekkomaajoukkue
* Kanadan naisten alle 18-vuotiaiden jääkiekkomaajoukkue

## Alueliitot
* British Columbia Amateur Hockey Association
* Hockey Alberta
* Hockey Eastern Ontario
* Hockey Manitoba
* Hockey New Brunswick
* Hockey Northwestern Ontario
* Hockey Nova Scotia
* Hockey Québec
* Hockey Newfoundland and Labrador
* Hockey North
* Ontario Hockey Federation
* Hockey PEI
* Saskatchewan Hockey Association

## Julkisuuskuva
2010- ja 2020-luvuilla liitto on ollut useissa skandaaleissa, jotka koskevat liiton pelaajien tekemiä seksuaalirikoksia ja liiton toimintaa niiden peittelyssä. Esimerkiksi kesällä 2022 liitto myönsi Kanadan edustajainhuoneen kuulemisessa, että liitolla on erillinen rahasto, josta se voi maksaa korvauksia eri tilanteissa. Rahastosta on maksettu miljoonia dollareita korvauksia muun muassa seksuaalirikosten uhreille. Osa tuon rahaston varoista on kerätty jäsenmaksujen maksajilta, kuten harrastekiekkoilijoilta ja jääkiekkoa pelaavien lasten vanhemmilta. Kaikkiaan rahastosta oli korvattu vuoteen 2022 mennessä 21 eri seksuaalirikostapauksen kuluja. Tapaukset on otettu poliisitutkintaan vasta tiedotusvälineiden puututtua asiaan.

## Katso myös

* National Hockey League NHL
* Ontario Hockey League OHL

## Lähteet

## Aiheesta muualla
* Hockey Canadan virallinen sivusto 
* NHL-pelaajien epäillään tehneen naiselle hotelli­huoneessa hirviömäisiä asioita – pian paljastui Kanadan jääkiekon vaiettu salaisuus, *[[Helsingin Sanomat|Helsingin Sanomain]]* artikkeli liitosta ja seksuaalirikoksista
Pohjantähtimarssi

**Pohjantähtimarssi** on Puolustusvoimien uusi virallinen marssi. Se sai ensiesityksensä 1. tammikuuta 2008. Marssin ovat säveltäneet Kim Kuusi ja Leri Leskinen Puolustusvoimien 90-vuotisjuhlavuoden kunniaksi.

## Lähteet
Matti Rasila

**Matti Rasila** (s. 28. maaliskuuta 1945) toimi Salon kaupunginjohtajana vuodesta 1999 vuoteen 2009, jolloin hän jäi eläkkeelle. Rasilalle myönnettiin kaupunkineuvoksen arvonimi vuonna 2008.

Rasila valmistui ylioppilaaksi Forssan yhteislyseosta vuonna 1965 ja filosofian maisteriksi Turun yliopistosta vuonna 1972. Sotilasarvoltaan Rasila on reservin majuri. Hän harrastaa mökkeilyä, veneilyä, tennistä ja hiihtoa.

## Lähteet

## Aiheesta muualla
Milwaukee Brewers

**Milwaukee Brewers** on yhdysvaltalainen Major League Baseball -joukkue. Se perustettiin vuonna 1969 Seattle Pilots -nimellä, mutta jo yhden kauden jälkeen seura siirtyi uuden nimisenä Milwaukeehen. Vuoteen 1997 saakka se pelasi American Leaguessa mutta siirtyi seuraavana vuonna National Leagueen. Joukkueen kotikenttä on American Family Field.

Brewers on pelannut vain yhden kerran World Seriesissa eli MLB:n loppuottelussa: vuonna 1982 se hävisi St. Louis Cardinalsille otteluvoitoin 3–4.
Sippurasti

**Sippurasti ry** (SipRa) oli kouvolalainen suunnistusseura. Seurassa harrastettiin suunnistusta, hiihtosuunnistusta, pyöräsuunnistusta ja tarkkuussuunnistusta. Vuonna 2010 Sippurasti, Kouvolan Rasti -72, Kuusankosken Urheiluseura ja Kouvolan Varuskunnan Urheilijat perustivat yhteisen edustusseuran, jonka nimeksi tuli Kouvolan Suunnistajat. Vuoden 2014 alussa kaikki Sippurastin suunnistustoiminta siirtyi Kouvolan Suunnistajiin. Sippurastin toiminta loppui vuonna 2014.

Sippurasti voitti vuonna 1978 Venlojen viestin. Hiihtosuunnistuksen maailmanmestari Mirja Puhakka edusti seuraa.

## Kisaisännyyksiä
Sippurasti järjesti Sippu-Jukolan silloisessa kotikunnassaan Anjalankoskella Sippolan maastossa vuonna 2005. Tapahtuma oli samalla Anjalankosken kaupungin 30-vuotisjuhla.

## Aiheesta muualla

* Sippurastin kotisivut. 
* Jukolan Viesti: Sippu-Jukola 2005.
* Kouvolan Suunnistajien kotisivut.
## Lähteet
Castro Valley

**Castro Valley** on Yhdysvalloissa Kaliforniassa Alamedan piirikunnassa sijaitseva paikkakunta, joka ei ole itsenäinen kunta vaan väestötilastoa varten määritelty paikka, niin sanottu Census designated place. Paikkakunnalla on runsaasti maineikkaita Eichler-taloja, jotka uudistivat kalifornialaista asumistyyliä.

Castro Valley on saanut nimensä meksikolaisen sotilaan Guillermo Castron mukaan, jonka omistuksiin alue aikoinaan kuului. Vielä 1940–1950-luvuilla seudulla oli runsaasti kanankasvatukseen keskittyviä tiloja, mutta sen jälkeen siitä kehittyi lähiseudun työpaikkojen työntekijöiden asuinalue.

Vuonna 2000 paikkakunnan väkiluku oli 57&nbsp;292. Castro Valleylla ei ole itsenäistä kunnallishallintoa vaan se on Alamedan piirikunnan hallinnon alainen. Asukkaat ovat äänestyksissä hylänneet mahdollisuuden itsenäiseen kuntamuotoon.

Ennen eurooppalaisten siirtolaisten tuloa seudulla asui ohlone-heimon alaheimon chocheño-intiaaneja.

Metallican edesmennyt basisti Cliff Burton oli syntynyt Castro Valleyssä.

## Lähteet

## Aiheesta muualla

*Castro Valleyn historia
Imeläkirsikka

**Imeläkirsikka** eli **makeakirsikka** (*Prunus avium*), aikaisemmin *linnunkirsikkapuu*, on kirsikoiden *[[Cerasus]]*-alasukuun kuuluva puu, jossa kasvaa kirsikoita, punaisia luumarjoja. Se kasvaa villinä Euroopan keski- ja eteläosissa Ruotsia myöten, Pohjois-Afrikassa ja Aasian länsiosassa. 

Imeläkirsikka voi kasvaa leikkaamattomana 15–30 metriä korkeaksi. Lehdet ovat soikeat, 7–14 senttimetriä pitkät ja 4–7 cm leveät. Niissä on heleän punainen tai oranssi syysväri. Kukat ovat puhtaan valkoiset. Hedelmä on halkaisijaltaan 1–2 cm punainen marja, jossa on suurehko kova siemen.

Imeläkirsikkaa on viljelty ainakin pronssikaudelta alkaen. Useimmat tuoreena syötäväksi jalostetut kirsikkalajikkeet ovat tätä lajia; hapankirsikkaa käytetään lähinnä hilloihin, mehuihin ja leivontaan. Kirsikkapuun puuainesta käytetään soittimiin ja huonekaluihin. Kasvia kasvatetaan myös koristeena sen upeiden valkoisten kukkien takia.

## Lähteet

## Aiheesta muualla
*Arboretum Mustila: Imeläkirsikka (''Prunus avium'') 
*ITIS: ''Prunus avium'' 
*United States Department of Agriculture (USDA): Prunus avium 
*Flora of China: Cerasus avium 
*Dr. Duke's Phytochemical and Ethnobotanical Databases: Prunus avium  
*Pherobase: Floral volatiles of Prunus avium 
*Centre for Agriculture and Biosciences International (CABI): Prunus avium (sweet cherry)
Marssi (musiikki)

**Marssimusiikki** on musiikin alalaji, jonka tunnusomainen piirre on voimakas, säännöllinen rytmi ja jota perinteisesti ovat esittäneet armeijan joukko-osastoon osana kuuluvat sotilassoittokunnat. Sotilasmusiikkia on tarkoituksella käytetty myös vihollisen pelottamiseen ja omien joukkojen innoittamiseen sekä yhteenkuuluvuuden lisäämiseen.

Marsseja voidaan säveltää missä tahansa tahtilajissa, mutta yleisimmät tahtilajit ovat 4/4 ja 2/2. Modernien marssien tempo on yleensä noin 120 iskua minuutissa. Tästä voimme kiittää Napoleonia, joka halusi marssin avulla liikuttaa joukkojaan nopeammin paikasta toiseen. Vanhemmissa brittiläisissä marsseissa on hitaampi tempo.

## Tunnettuja marsseja

* Colonel Bogey March
* Erika (marssi)
* Gladiaattorien tulo
* Hakkapeliittojen marssi
* Jääkärimarssi
* Narvan marssi
* Porilaisten marssi
* Radetzky-marssi
* Stars and Stripes Forever
* Vanhat toverit
* Vöyrin marssi

## Katso myös
* Suomen sotilassoittokunnat

## Aiheesta muualla

*Suomalaiset sotilassoittokunnat
Isonietospensas

**Isonietospensas** (*Deutzia scabra*) on hortensiakasveihin kuuluva valkokukkainen pensas. Se elää luonnonvaraisena Kiinassa ja Japanissa.

Isonietospensas kasvaa 1–2 metriä korkeaksi.
Sen lehdet ovat 5–10 cm pitkät ja viitisen senttiä leveät ja sijaitsevat oksissa vastakkain pareittain. Niissä on voimakkaat uurteet lehtisuonten kohdalla. Kukat ovat valkoiset, harvoin vaaleanpunaiset ja kasvavat terttuina lähellä oksaa. Hedelmät muistuttavat ruskeita mustikoita, ja ne säilyvät pensaassa koko talven.

## Kuvia


Deutzia scabra1.jpg|Kaarnaa
Deutzia scabra2.jpg
Deutzia scabra.jpg
Deutzia scabra3.jpg
Deutzia scabra4.jpg
Deutzia_scabra_A.jpg


## Lähteet

## Aiheesta muualla
*ITIS: ''Deutzia scabra'' 
*United States Department of Agriculture (USDA): ''Deutzia scabra'' 
*Flora of China: ''Deutzia crenata''
Tell as-Sawwan

**Tell as-Sawwan** oli varhainen linnoitettu kylä nykyisessä Irakissa, 110 km Bagdadista luoteeseen melko lähellä Samarraa. Paikka sijaitsee Pohjois- ja Keski-Mesopotamian rajalla sadeviljelyrajan eteläpuolella.

Tell as-Sawwan oli Keski-Mesopotamiassa Tigrisjoen varrella ehkä noin 6300–6100 eaa. tai noin 5500 eaa. sijainnut kylä. Paikka kiinnostaa arkeologeja, koska se näyttää liittyvän kaupunkikeskuksia edeltävään kehitykseen. Paikalle syntyi vallihaudan ja muurien ympäröimä kylä, jonka asukkaat elivät kasteluviljelyllä ja varastoivat viljaa. Kylässä tunnettiin saviastioiden teko ja kuparin työstö. Pienoisveistoksista päätellen siellä harjoitettiin hedelmällisyyskulttia. Tel es-Sawwanin kylä liittyi laajempaan Samarran kulttuuriin, jonka katsotaan olevan Lähi-idän sivilisaatiokehityksen esivaihe ja jonka etelärajalla Tell as-Sawwan sijaitsi.

Tell as-Sawwanin kylän asukkaat elättivät itseään muun muassa viljan kasteluviljelyllä. Kylän I kerrostumassa noin vuodelta 6300 eaa. paikka liittyi varhaiseen Hassunan maanviljelykulttuuriin, jolloin sen ympärillä oli vallihauta. II kerrostumaan liittyy kupariesineitä ja hautoja, alabasteriveistoksia ja naisia, luultavasti hedelmällisyyden jumalatarta esittäviä saviveistoksia. Tel Es-Sawwanin temppeli tältä ajalta käsitti 17 huonetta. Muuten hautaukset ja rakennukset viittaavat tasa-arvoon, paitsi yksi, ehkä päällikön hauta. Muurit ja ”nykyaikaiset” T:n muotoisen pohjakaavan omaavat rakennukset ilmestyivät paikan kerrostumaan IIIA noin 6100 eaa. tai 5400 eaa. Joidenkin mukaan muurit olisivat suojaksi villipetoja vastaan, mutta todennäköisempi selitys on puolustautuminen. Muurissa oleva L-mutkan tekevä sisäänkäynti mahdollisti saapujien tulittamisen ylhäältä muureilta. 

## Katso myös
*Samarra-kausi

## Lähteet
* 
* 

### Viitteet

## Kirjallisuutta
*Michael Roaf: *Mesopotamien*. Bechtermünz Verlag, Augsburg 1998, s. 48  
*F. El-Wailly: *Tell as-Sawwan*, In: *Sumer* 20 (1964), S. 1ff
*F. El-Wailly, B. Abu Es-Soof: *The Excavations at Tell es Sawwan*, In: *Sumer* 21 (1965), S. 17ff
Irina Šilova

**Irina Šilova** (s. 1960) valkovenäläinen kivääriampuja, maailmanmestari ja olympiavoittaja.

Šilova voitti olympiakultaa 10 m ilmakiväärissä Soulissa 1988. MM-kilpailuissa hän on saavuttanut kolme kultaa ja kaksi pronssia.

## Lähteet
* 
* 
* 
*
Osceola

**Osceola** (1804 – 20. tammikuuta 1838) oli seminolien päällikkö. Hän johti sadan soturin joukkoaan ensimmäisessä seminolisodassa. Hän syntyi Alabamassa vuonna 1804 Tallasseen kylässä creekperheeseen, mutta hänen isoisänsä oli britti. Floridaan hän päätyi äitinsä mukana, kun monet creek-intiaanit muuttivat sinne vuonna 1814. 

Ensimmäisessä seminolisodassa hän taisteli Micanopyn alaisuudessa, joka ei ollut hyväksynyt Yhdysvaltojen tarjoamaa reservaattia Floridan ulkopuolelta. Vuonna 1837 Osceola oli tulossa rauhanneuvotteluihin, kun yhdysvaltalaiset vangitsivat hänet. Hän kuoli malariaan vankeudessa 20. tammikuuta 1838 kolmen vankilassa vietetyn kuukauden jälkeen. Hänet haudattiin Fort Moultriehen sotilaskunnianosoituksin.
Alwin Jacobi

**Louis Wilhelm Alwin Jacobi** (25. heinäkuuta 1854 Benshausen, Thüringen, silloinen Preussi – 1905) oli saksalaissyntyinen ruotsalainen rakennusinsinööri ja arkkitehti, joka suunnitteli erityisesti panimorakennuksia. 

Jacobi muutti Ruotsiin 1874 ja meni Wiklundin konepajan palvelukseen. Yritys toimitti panimoita myös Suomeen. Jacobi suunnitteli myös panimorakennukset, mutta vaativammissa hankkeissa julkisivujen suunnittelijaksi palkattiin varsinainen arkkitehti. Ruotsin panimoista 1800-luvun kahdella viimeisellä vuosikymmenellä ja 1900-luvun alussa suurin osa oli hänen ja Arvid Ahrnborgin suunnittelemia. Toisin kuin Ahrborg, Jacobi toimi myös itsenäisenä suunnittelijana. Hänen suunnittelemiaan Tukholman panimoita olivat muun muassa Nurnbergsbryggeriet, Munchenbryggeriet, Gustaf Piehls bryggeri ja S:t Eriks bryggeri.

Suomeen Jacobi suunnitteli Kotkan Höyrypanimon, joka valmistui 1895. Rakennuksessa harjoitettiin panimotoimintaa vuoteen 1967, mutta vuosikymmenien aikana siinä oli samalla myös muuta teollista toimintaa. Mallasjuoman osti panimon 1967 ja lakkautti sen, ja sen jälkeen rakennuksessa on toiminut erilaisia pienyrityksiä. Sitä ennen se oli jo päätynyt Kotkan kaupungin omistukseen.

Myöhemmin Jacobi oli mukana myös kaivostoiminnassa Ruotsin Lapissa Kiirunassa.1897 Kopparåsfyndigheten inmutas av A.Jacobi.malmi ei kuitenkaan osoittautunut kovin rikkaaksi. ja J. kuoli 1905 varattomana.

## Lähteet
Milo Hamilton

**Leland Milo Hamilton** (2. syyskuuta 1927 Fairfield, Iowa – 17. syyskuuta 2015) oli yhdysvaltalainen urheiluselostaja, joka tunnettiin erityisesti baseball-otteluiden selostuksistaan.

Uransa radiossa Hamilton aloitti palvellessaan laivastossa vuonna 1945 Yhdysvaltain puolustusvoimien radioverkossa sijoituspaikkanaan Guam. Hän opiskeli Iowan yliopistossa ja kolme vuotta valmistumisensa jälkeen hänestä tuli St. Louis Brownsien otteluiden radioselostaja. Urallaan hän selosti myös St. Louis Cardinalsien, Chicago Cubsien, Chicago White Soxien, Atlanta Bravesien, Pittsburgh Piratesien ja Houston Astrosien baseballotteluita.

Baseballin lisäksi Hamilton selosti koripalloa, amerikkalaista jalkapalloa, golfia ja nyrkkeilyä.

Milo Hamilton nimettiin Radio Hall of Fameen vuonna 2000.

## Lähteet
*Radio Hall of Fame: Milo Hamilton 

### Viitteet

## Aiheesta muualla
*
Ramones Mania

**Ramones Mania** on vuonna 1988 julkaistu Ramonesin kokoelma-albumi, joka on ensimmäinen Yhdysvalloissa kultaa myynyt (500 000 kpl) yhtyeen albumi.

## Kappaleet
# I Wanna Be Sedated
# Teenage Lobotomy
# Do You Remember Rock 'n' Roll Radio?
# Gimme Gimme Shock Treatment
# Beat on the Brat
# Sheena Is a Punk Rocker
# I Wanna Live
# Pinhead
# Blitzkrieg Bop
# Cretin Hop
# Rockaway Beach
# Commando
# I Wanna Be Your Boyfriend
# Mama’s Boy
# Bop Till You Drop
# Happy Family
# Bonzo Goes to Bitpurg
# Outsider
# Psycho Therapy
# Wart Hog
# Animal Boy
# Needles and Pins (Orig. Jackie DeShannon)
# Howling At The Moon (Sha–La–La)
# Somebody Put Something in My Drink
# We Want the Airwaves
# Chinese Rock 
# I Just Want to Have Something to Do
# The KKK Took My Baby Away
# Indian Giver (Orig. 1910 Fruitgum Company)
# Rock 'n' Roll High School

## Arviot
* Allmusic: 
* Robert Christgau: B

## Lähteet
Spit It Out

**Spit It Out** on yhdysvaltalaisen metalliyhtye Slipknotin single  vuodelta 2000. Kappaleesta on tehty musiikkivideo. Yhtyeen soittaessa kappaletta konserteissa laulaja Corey Taylor käskee kaikki yleisöstä kyykkyyn maahan ja hyppäämään ylös käskystä "Jump the fuck up!". Kappaleesta on tullut yksi Slipknotin live-esiintymisten vakiokappaleista ja lopun kohokohdista.

## Kappalelista
# Spit It Out – 2:41
# Surfacing (live) – 3:46
# Wait and Bleed (live) – 2:45

* Sisältää "Spit It Out" musiikkivideon.

## Kokoonpano
* #0 Sid Wilson - DJ
* #1 Joey Jordison - Rummut
* #2 Paul Gray - Basso
* #3 Chris Fehn - Taustalaulu ja Lyömäsoittimet
* #4 James Root - Kitara
* #5 Craig "133" Jones - Samplet
* #6 Shawn "Clown" Crahan - Lyömäsoittimet
* #7 Mick Thomson - Kitara
* #8 Corey Taylor - Laulu
Stratonike

**Stratonike** (, ) voi viitata seuraaviin:

## Henkilöitä

* Stratonike, useita hahmoja kreikkalaisessa mytologiassa

* Stratonike, Antigonoksen vaimo
* Stratonike I, Persian kuningatar, Demetrioksen tytär, Seleukos I:n ja Antiokhos I:n vaimo
* Stratonike, seleukidien Antiokhos II:n tytär ja Makedonian kuninkaan Demetrios II:n vaimo
* Stratonike, seleukidien Antiokhos II:n tytär ja Kappadokian Ariarathes II:n vaimo
* Stratonike, Pergamonin Eumenes II:n vaimo

## Paikkoja

* Stratonike tai Stratonikeia, useita antiikin aikaisia kaupunkeja

## Muuta

* *[[Stratonice (ooppera)|Stratonice]]*, Étienne Méhulin ooppera.
Lasse Pajunen

**Lasse Pajunen** (s. 16. marraskuuta 1956, Lohja) on suomalainen, Lohjalta kotoisin oleva freelancenäyttelijä. Pajunen on esiintynyt lukuisissa musiikkinäytelmissä, mm. Turun kaupunginteatterin tuotannoissa Elisabeth ja Thorin vasara. Pajunen on myös ollut mukana Savonlinnan oopperajuhlien tuotannoissa.

Tällä hetkellä (kirjoitettu 2008) Pajunen toimii freelancenäyttelijänä Turun seudulla ja näyttelee Helsingin kaupunginteatterin tuotannossa Rebecca.

## Lähteet
Lajos Nagy

**Lajos Nagy** (15. maaliskuuta 1897 Nagyvárad, Itävalta-Unkari – 10. joulukuuta 1946 Budapest, Unkari) oli unkarilainen arkeologi ja akateemikko. Hän teki kaivauksia Aquincumin roomalaiskaupungin alueella 1920- ja 1930-luvuilla ja toimi myös Aquincumin museon johtajana. Hän löysi Aquincumin siviilikaupungin kaivauksissa vuonna 1931 yhdet parhaiten säilyneistä antiikin aikaisista vesiuruista. Hän on tutkinut myös kelttiläisten eraviskien linnoitusta Gellértinvuoren laella.

## Lähteet
*
*
Timarkhos

**Timarkhos** (, ) oli miletoslainen ylimys, joka julistautui Persian kuninkaaksi. 

Timarkhos oli kotoisin Miletoksesta. Hän oli seleukidien Antiokhos IV:n ystävä. Timarkhoksen nimitti Meedian satraapiksi joskus ennen vuotta 162/161 eaa. luultavasti hallitsijana toiminut Lysias. Timarkhos kokosi armeijan ja liittoutui Armenian Artaksiaan kanssa. Tämän jälkeen hän julistautui kuninkaaksi. Roomassa Timarkhos tunnustettiin kuninkaaksi, ehkä koska tämä lahjoi senaatin. Timarkhos hyväksyttiin kuninkaana ainakin Ekbatanassa, Seleukeiassa ja ehkä myös Nisibisissä. Timarkhos valtasi Babylonian, mutta Demetrios I Soter sai hänet vangiksi. Demetrios antoi teloituttaa Timarkhoksen. 

Timarkhos muistettiin vielä vuosisatojen päästä Miletoksessa, jossa eräs hänen jälkeläisensä antoi kaivertaa hänen nimensä erääseen alttariin. 

## Lähde
*
Scarlett Byrne

**Scarlett Byrne** (s. 6. lokakuuta 1990 Hammersmith, Lontoo) on brittiläinen näyttelijä. Hän on esittänyt Harry Potter -elokuvissa Pansy Parkinsonia. Byrne näyttelee ensimmäisen kerran elokuvassa *[[Harry Potter ja puoliverinen prinssi (elokuva)|Harry Potter ja puoliverinen prinssi]]*. Hän näyttelee osaa myös kahdessa viimeisessä elokuvassa *[[Harry Potter ja kuoleman varjelukset, osa 1]]* ja *[[Harry Potter ja kuoleman varjelukset, osa 2|osa 2]]*. Byrne näyttelee Vampyyripäiväkirjojen 7. kaudella Nora Hildegardia.

Byrne avioitui Playboy-konsernin perijän Cooper Hefnerin kanssa marraskuussa 2019 heidän oltuaan sitä ennen neljä vuotta kihloissa.

## Aiheesta muualla
*

## Lähteet
Vengaboys

**Vengaboys** on alankomaalainen eurodancea esittävä yhtye. Tuottajakaksikko Wessel van Diepenin ja Dennis van den Driesschenin ideoima yhtye nautti kaupallista menestystä 1990- ja 2000-lukujen taitteessa. Sen tunnetuimmat hitit olivat Britannian singlelistan ykkösiksi nousseet ”Boom Boom Boom Boom!!” ja ”We're Going to Ibiza”. Arvioiden mukaan yhtyeen levyjä on myyty maailmanlaajuisesti 15 miljoonaa kappaletta. Myös ”We Like to Party*”* menestyi kohtuullisesti, ja se nousi Britannian singlelistan kolmoseksi.

Vengaboysin muodosti neljä mukaan valittua tanssijaa Kim Sasabone, Denise van Rijswijk, Robin Pors ja Roy den Burger.

Kappale ”We're Going to Ibiza*”* on uusintaversio Typically Tropicalin hitistä ”Barbados*”* vuodelta 1975. Pirkka-Pekka Petelius levytti kappaleen vuonna 1985 suomeksi nimellä ”Lellelle”.

## Albumit
**Up & Down – The Party Album* *(1998)*
**The Party Album (kansainvälinen versio) 1999*
**The Platinum Album (2000)*

#### Remix albums

* *The Remix Album* *(2000)*
* *Xmas Party Album* *(2014)*

#### Extended plays

* *Unplugged #1's* *(2-track)*

#### Kokoelma albumit

* *Greatest Hits! Part 1* *(1998)*
* *Greatest Hits!*  *(2009)*
* *The Best of Vengaboys* *(julkaistu vain Australiassa) 2011*
* *Best Of!* *(julkaistu vain Puolassa) 2014*
* *Back to 1999* *(2022)*
* *We Like to Party: The Greatest Hits Collection* *(2024)*

#### Singles

* Parada de Tettas *(1997) Up & Down – The Party Album*
* To Brazil! (1997) *Up & Down – The Party Album*
* Up & Down (1998) *Up & Down – The Party Album*
* We Like to Party (The Vengabus) (1998) *Up & Down – The Party Album*
* Boom, Boom, Boom, Boom (1999) *The Party Album*
* We're Going to Ibiza! (1999) *The Party Album*
* Kiss (When the Sun Don't Shine) (1999) *The Platinum Album*
* Megamix (Promo single) (1999) *The Remix Album*
* Shalala Lala (2000) *The Platinum Album*
* Uncle John from Jamaica (2000) *The Platinum Album*
* Cheekah Bow Bow (That Computer Song) (2000) *The Platinum Album*
* Forever as One (2001) *The Platinum Album*
* Rocket to Uranus (with Perez Hilton) (2010) *The Best of Vengaboys*
* Hot, Hot, Hot (2013)
* 2 Brazil! (2014)
* Where Did My Xmas Tree Go (2014) *Xmas Party Album*
* Supergeil (with Coen and Sander) (2016) 
* The Sign ( with R.I.O.) 2017 
* Up & Down (with Timmy Trumpet) 2017
* 1999 (I Wanna Go Back) (2021) *Back to 1999*
* Boom Boom Boom Boom!! (with Willy William) 2023

#### Musiikkivideot

* Parada de Tettas
* To Brazil!
* Up & Down
* We Like to Party (The Vengabus)
* Boom, Boom, Boom, Boom
* We're Going to Ibiza
* Kiss (When the Sun Don't Shine)
* Shalala Lala
* Uncle John from Jamaica
* Cheekah Bow Bow (That Computer Song)
* Forever as One
* Rocket to Uranus (with Perez Hilton) 
* Hot, Hot, Hot
* 2 Brazil
* Where Did My Xmas Tree Go
* Up & Down (with Timmy Trumpet)
* 1999 (I Wanna Go Back)
* We Like to Party (The Vengabus) Silent version 2022)

## Lähteet

## Aiheesta muualla

*Yhtyeen viralliset sivut .
Anna Shaffer

**Anna Shaffer** (s. 15. toukokuuta 1992 Iso-Britannia) on brittiläinen näyttelijä. Hän on näytellyt Romilda Vanea elokuvassa *[[Harry Potter ja puoliverinen prinssi (elokuva)|Harry Potter ja puoliverinen prinssi]]*.

## Aiheesta muualla
*
Nikkelisulfaatti

**Nikkelisulfaatti** tai **nikkeli(II)sulfaatti** on veteen liukeneva nikkelin sulfaatti, jonka kaava on NiSO4. Se on karsinogeeninen aine ja myrkyllinen vesieliöille. Yhdisteellä on kaksi kidevedellistä muotoa: heksahydraatti NiSO4·6H2O ja heptahydraatti NiSO4·7H2O. Nämä ovat väriltään sinisiä tai vihertäviä. Keltaista vedetöntä muotoa tuotetaan kuumentamalla ainetta 330 asteeseen. Heksahydraatissa on nikkeliä 22,3%.

Nikkelisulfaattia valmistetaan rikkihapon ja metallisen nikkelin tai nikkelioksidin tai nikkelikarbonaatin välisellä reaktiolla. Yhdisteen käyttökohteita ovat niklaus, metallien värjäys sekä käyttö katalyyttinä kemiallisissa prosesseissa. 

## Lähteet

## Aiheesta muualla
*
*PubChem: Nickel Sulfate
Animal Crossing (elokuva)

**Dōbutsu no Mori** (, *Gekijōban Dōbutsu no Mori*) eli vapaasti suomennettuna Eläinten metsä on Nintendon *[[Animal Crossing (pelisarja)|Animal Crossing]]*-pelisarjaan pohjautuva anime-elokuva. Se pohjautuu enimmäkseen Nintendo DS:n *[[Animal Crossing: Wild World]]* -peliin, joskin ihmishahmot (jotka pelissä vastaavat pelaajien omia hahmoja) ovat uusia.

Päähenkilö on Ai-niminen tyttö, joka muuttaa eläinten asuttamaan kylään, ja asettuu nopeasti taloksi ja ystävystyy eri eläinten kanssa. Hän tapaa myös kylässä asuvan pojan, Yūn.

## Aiheesta muualla
* [Animal Crossing-wiki](http://animalcrossing.wikia.com/wiki/D%C5%8Dbutsu_no_Mori_(film))
Posenin provinssi

**Posenin provinssi** () oli Preussin kuningaskunnan itäinen provinssi vuosina 1815–1920. Provinssi oli noin 29&nbsp;000 neliökilometrin suuruinen ja sen asukasluku oli vuonna 1910 noin 2,1 miljoonaa. Sen pääkaupunki oli Posen. Muihin suuriin kaupunkeihin lukeutuivat Bromberg, Schneidemühl ja Gnesen.

Saksan keisarikunnan hävittyä ensimmäisessä maailmansodassa siirtyi Posenin provinssi täysin saksankielisiä raja-alueita lukuun ottamatta Puolalle. Toisessa maailmansodassa osana Puolan offensiivia vuonna 1939 alue siirtyi jälleen Saksan hallintaan, silloin nimellä *Reichsgau Wartheland*. Vuonna 1945 alue liitettiin kokonaan osaksi Puolaa ja nykyisin alue on Ison-Puolan voivodikunta.

## Väestö
Posenin provinssin asukasluku vuonna 1910 oli 2&nbsp;099&nbsp;831, mikä oli 5,2 prosenttia koko Preussin asukasluvusta. Provinssin suurin väestöryhmä oli puolalaiset. Vuonna 1910 puolankielisiä oli provinssin asukkaista 63,5 prosenttia. Puolan kielen jälkeen puhutuimpia kieliä olivat saksa ja jiddiš. Suurin osa, vuonna 1910 67,7 prosenttia, provinssin asukkaista kuului katoliseen kirkkoon. Evankelisia asukkaista oli 30,8 prosenttia ja juutalaisia 1,3 prosenttia.

## Ylipresidentit
* 1815–1824: Joseph von Zerboni di Sposetti
* 1825–1830: Johann Friedrich Theodor von Baumann
* 1830–1840: Eduard Heinrich Flottwell
* 1840–1842: Adolf Heinrich von Arnim-Boitzenburg
* 1843–1850: Carl Moritz von Beurmann
* 1850–1851: Gustav von Bonin (1. virkakausi)
* 1851–1860: Eugen von Puttkamer
* 1860–1862: Gustav von Bonin (2. virkakausi)
* 1862–1869: Carl Wilhelm Heinrich Georg von Horn
* 1869–1873: Otto von Königsmarck
* 1873–1886: William Barstow von Guenther
* 1886–1890: Robert von Zedlitz-Trützschler
* 1890–1899: Hugo von Wilamowitz-Moellendorff
* 1899–1903: Rudolf von Bitter
* 1903–1911: Wilhelm Hans August von Waldow-Reitzenstein
* 1911–1914: Philipp Schwartzkopf
* 1914–1918: Johannes von Eisenhart-Rothe

## Lähteet
Täyskäsi-Kid

**Täyskäsi-Kid** (*The Cincinnati Kid*) on pokerin maailmasta realistisesti kertova elokuva vuodelta 1965. Nimiroolissa on Steve McQueen ("Kid") ja muissa rooleissa aikakauden tunnetuimpia tähtiä, kuten Edward G. Robinson "Mies" ("The Man"), Joan Blondell "Lady Fingers" ja Karl Malden "Shooter". Elokuvan tunnuskappaleen esittää Ray Charles. Kahden miehen välinen korttipeli käsittää lähes koko elokuvan keston. Elokuvassa pelataan Viiden kortin avopokeria.

## Viimeinen käsi

Lady Fingers jakaa Miehelle , Kidille . Kid panostaa 500 dollaria ja Mies katsoo. Mies saa  ja Kid . Kidin panos 1 000 dollaria ja Mies nostaa 1 000 dollaria. Kid katsoo. Lady Fingers jakaa Miehelle  ja Kid saa . Kid panostaa 3 000 dollaria ja Mies katsoo.

Miehen viimeinen kortti on ; Kid saa . Kid katsoo. Mies panostaa 1 000 dollaria. Kid nostaa 3 500 dollaria ja on todellisuudessa "all in". Mies ottaa lompakostaan vielä 5 000 dollaria​ ja nostaa. Mies hyväksyy Kidiltä velkakirjan (muuten pelissä olisi ollut tunti aikaa hankkia rahat jostain) ja Kid katsoo. Mies kääntää  saaden värisuoran . Kid paljastaa , häviten täydellä kädellä  .

Voitettuaan pelin Mies sytyttää sikarin ja sanoo Kidille: "Olet hyvä, Kid. Mutta niin kauan kuin minä olen elossa, olet ikuinen kakkonen." Hävinnyt Kid poistuu ja pelaa ulkona penninheittoa kengänkiillottajapojan kanssa ja häviää hänellekin.

## Näyttelijät

## Arvioita
*[[Video-opas|Video-oppaassa]]* vuodelta 1994 Sam Inkinen sanoo *Täyskäsi-Kidiä* tiukaksi korttipelileffaksi, johon turhaan sekoitetaan romanttisia sivujuonia. Hän antaa sille kolme tähteä viidestä, mikä vastaa sanallista arviota ”hyvä”.

## Lähteet

## Aiheesta muualla

*
*
MMM (huijaus)

**MMM** oli Neuvostoliitossa vuonna 1989 perustettu yhtiö, joka toteutti mittasuhteiltaan valtavan Ponzi-huijauksen maan jo muututtua Venäjäksi 1990-luvulla. Yhtiöön rahansa sijoittaneilta lähes kahdelta miljoonalta ihmiseltä huijattiin noin 1,5 miljardia Yhdysvaltain dollaria vastaava summa. Miliisi hajotti pyramidin vuonna 1994. 

Yhtiön perustivat Sergei Mavrodi, hänen veljensä Vjatšeslav Mavrodi ja Marina Murajeva, jälkimmäisen tuleva vaimo. Yhtiö sai nimensä perustajiensa sukunimien alkukirjainten mukaan. Aluksi yhtiö harjoitti tietokoneiden ja toimistotarvikkeiden maahantuontia. Tammikuussa 1992 yhtiötä epäiltiin veronkierrosta, mikä johti sen taloudellisiin vaikeuksiin. Vuonna 1993 rahoitusalalle siirtynyt MMM viritti huijauksen, joka houkutteli ihmisiä sijoittamaan rahaa lupaamalla tuhansien prosenttien korkotuloja vuodessa. Yhtiö kasvoi nopeasti ja vuonna 1994 se toteutti aggresiivisen TV-mainoskampanjan saadakseen yhä lisää sijoittajia. Kiinnostusta lisäsivät vielä entisestään kansan keskuudessa suusta suuhun kiertäneet huhupuheet ja tarinat satumaisista äkkirikastumisista. Markkinoinnissa käytettiin hyväksi venäläisiä julkisuuden henkilöitä sekä lennokkaita iskulauseita.

Poliisi sulki 22. heinäkuuta 1994 veropetoksesta epäillyn MMM:n toimiston. Yhtiön toiminta päättyi hyvin pian sen jälkeen ja peliin sijoittaneet menettivät rahansa. Venäjän valtio ilmoitti, ettei se ole vastuussa kansalaistensa yksityisistä sijoituksista.

Myöhemmin Vjatšeslav Mavrodi pystytti MMM-96-nimisen pyramidipelin, mutta hänet vangittiin vuonna 1998. 

## Lähteet
*
*
Leishmaniaasi

**Leishmaniaasi** on *[[Leishmania]]*-sukuun kuuluvien harvasiimaeliöiden aiheuttama sairaus, jolla on kolme eri ilmenemismuotoa. *Leishmania*-loisten aiheuttamat kolme erityyppistä infektiota ovat viskeraalinen eli sisäelinleishmaniaasi eli kala-azar, mukokutaaninen eli iho-limakalvoleishmaniaasi ja kutaaninen eli iholeishmaniaasi. Leishmaniaasi saadaan tartuntana verta imevien ''Phlebotomus''- ja ''Lutzomyia''-sukujen hietakärpästen pureman välityksellä. 

Taudin yleisin muoto on iholeishmaniaasi, jossa puremakohtaan kehittyy vallireunainen haavauma. Hoitamattomana haavauman paraneminen kestää muutamasta kuukaudesta vuoteen ja jättää iholle arven. Taudin vaarallisempi muoto on viskeraalinen leishmaniaasi, jossa *Leishmania*-loiset infektoivat koko elimistön, erityisesti maksan ja pernan. Viskeraalinen leishmaniaasi voi hoitamattomana johtaa kuolemaan, ja se tunnetaan myös nimillä **kala-azar** ja mustakuume.

Leishmaniaasin lääkehoidossa käytetään esimerkiksi amfoterisiini-B:tä, vaikka vaihtoehtoisia ja vähemmän myrkyllisiä lääkkeitä tutkitaan.

Leishmaniaasia esiintyy myös eläimillä, esimerkiksi koirilla.

## Katso myös
* Koirien leishmaniaasi

## Lähteet

## Aiheesta muualla

*Therapia Fennica: Merja Kousa ja Hannu Kyrönseppä: Matkailijan ihotaudit, Iholeishmaniaasi
*Terveyskirjasto, Jukka Lumio: Alkueläinten aiheuttamat yleisinfektiot (Leishmania, Trypanosoma), Lääkärikirja Duodecim, 5.11.2014
Fabián Monzón

**Luciano Fabián Monzón** (s. 13. huhtikuuta 1987 Granadero Baigorria, Argentiina) on argentiinalainen jalkapalloilija. Hän edustaa argentiinalaista Atlético Tucumánia. Hän on pelipaikaltaan vasen laitapuolustaja.

Hän aloitti uransa Boca Juniorsista. Monzón valittiin yllättäen mukaan Argentiinan maajoukkueeseen pelaamaan vuoden 2008 kesäolympialaisiin. Hän aloitti jokaisessa ottelussa kentällä ja turnaus päättyi lopulta olympiakultaan.

Monzónin hyvät otteet olympialaisissa herättivät kiinnostusta Euroopassa. Hän siirtyi lopulta Real Betisiin yhdeksän miljoonan euron siirtosummalla. Aikaisemmin hänet yhdistettiin muun muassa saksalaiseen Hamburg SV:hen. Monzón teki heti debyytissään Betisissä ensimmäisen maalinsa ottelussa FC Barcelonaa vastaan, Betis hävisi ottelun kuitenkin 3–2.

## Lähteet
*Profiili ESPN:n Soccernetissä (Arkistoitu versio) 

### Viitteet

## Aiheesta muualla
*
Nissan R391

**Nissan R391** on Le Mans Prototype -luokan kilpa-auto, jota alettiin suunnitella vuonna 1995. Pitkän työn jälkeen syntyi kaksi Nissan R391 -autoa. Autot erosivat edellisestä versiosta, R390 GT1:stä avomallisen korin ja tehokkaamman moottorin osalta. Myös auton muoto oli muuttunut rajusti. R391:set osallistuivat Le Mansin 24 tunnin ajoihin vuonna 1999. Toinen autoista hajosi Eric van de Poelen kolaroidessa aika-ajoissa, ja toisesta hajosi moottori bensiinipumppuun tulleen sähkövian vuoksi 110 kierroksen jälkeen, ja se joutui keskeyttämään.

## Lähteet
Johann Hinrich Wichern

**Johann Hinrich Wichern** (21. huhtikuuta 1808 – 7. huhtikuuta 1881) oli saksalainen teologi ja hyväntekijä.

Wichern syntyi Hampurissa kaupunginnotaarin pojaksi 21. huhtikuuta 1808. 15-vuotiaana hän menetti isänsä ja huolehti tämän jälkeen yhdessä äitinsä kanssa perheen toimeentulosta opettamalla musiikkia ja kieliä suorittaen ohessa omia opintojaan. Tästä aiheutuneen liikarasituksen vuoksi hän sai elinikäisen päänsäryn. Wichern suoritti teologian kandidaatti-tutkinnon erinomaisesti vuonna 1831 ja liittyi pian pastori Rautenbergin alullepanemaan ryhmään, joka yritti ensimmäisenä pitää pyhäkoulua katupojille ja joka myös järjesti säännöllisiä kotikäyntejä köyhissä perheissä. Wichern tuli myös johtamaan tätä yhä laajenevaa toimintaa. Vuonna 1832 Wichern oli mukana perustamassa turvakotia kodittomille lapsille. Koti sai nimen Rauhes Haus ja Wichernistä tuli sen johtaja. Talo otettiin käyttöön vuoden 1833 syksyllä, ja vuoden lopussa siellä oli 12 poikaa - Wichernin kuollessa vuonna 1881 määrä oli 1453. Wichern sai aikaan myös sen, että turvakodin yhteyteen liitettiin sisälähetyksen työntekijöiden opisto, jossa olevat toimivat myös apulaisina turvakodissa. Vastaavia laitoksia perustettiin tämän esimerkin mukaan ympäri Saksaa sekä myös muihin maihin. Wichern itse edisti tätä matkustamalla laajasti, ja hän esimerkiksi perusti vuonna 1848 lavantaudin levitessä Sleesiassa sinne kaksi lastenkotia.

Viimeiset seitsemän elinvuottaan Wichern oli sairaalloinen ja muitten avun varassa. Muutama päivä ennen kuolemaansa, joka tapahtui 7. huhtikuuta 1881, hän oli kirjoittanut vaimolleen suljetun kirjeen, jossa hän kirjoitti mahdollisesta kuolemastaan: "Jos Jumala tahtoo ottaa minut kotiin luokseen, niin tietäkää, rakkaani, että ainoa rukoukseni on tulla autuaaksi Jeesuksessa ja tulla hänen luokseen saadakseni rauhan hänessä. Olen aina tunnustanut häntä, vaikka suuressa heikkoudessa. Mutta hän on antava anteeksi syntini, siitä olen varma, rakkautensa tähden ja suuren Golgatalla tapahtuneen rakkaudentekonsa tähden. Antakoon Vapahtaja minun kerran yhtyä kaikkien rakastamieni kanssa, kuten hän Joh. 17. luvussa on rukoillut minunkin puolestani".
Jim Bohannon

**Jim Bohannon** (7. tammikuuta 1944 – 12. marraskuuta 2022) oli yhdysvaltalainen talk show -isäntä, joka työskenteli pääasiassa radiossa. Hänen viimeinen myöhäisillalla esitettävä kolmetuntinen ohjelmansa *The Jim Bohannon Show* oli kuultavissa Westwood Onen yli 300 radioaseman kautta. Bohannonin edeltäjä samalla ohjelmapaikalla oli Larry King. Jim Bohannon nimitettiin Radio Hall of Fameen vuonna 2003.

## Lähteet

## Aiheesta muualla
*''The Jim Bohannon Show'' podcast
The Nameless

**The Nameless** on yhdysvaltalaisen metalliyhtye Slipknotin single  vuodelta 2005.

## Kappaleet
# The Nameless (Edit 1)
# The Nameless (Edit 2)

Japanin versio:
# Prosthetics (live)
# The Nameless
# Wait and Bleed (Metalcore Mix)
# Before I Forget (Molt-Injected Mix)

## Kokoonpano
* #0 Sid Wilson – DJ, samplet
* #1 Joey Jordison – rummut
* #2 Paul Gray – basso
* #3 Chris Fehn – lyömäsoittimet, taustalaulut
* #4 James Root – kitara
* #5 Craig "133" Jones – samplet
* #6 Shawn "Clown" Crahan – lyömäsoittimet 
* #7 Mick Thompson – kitara
* #8 Corey Taylor – laulu
Tadžikistanin sosialistisen neuvostotasavallan lippu

**Tadžikistanin sosialistisen neuvostotasavallan lippu** hyväksyttiin neuvostotasavallan lipuksi 20. maaliskuuta 1953. Se pohjautuu Neuvostoliiton lippuun. Siinä punaisen pohjan halki kulkee kapea vihreä ja sen yläpuolella leveämpi valkoinen viiva. Valkean viivan selitettiin kuvaavan puuvillaa ja vihreän viivan muita viljelykasveja. Lipun vasemmassa ylälaidassa ovat sosialismin tunnukset sirppi ja vasara sekä kommunismin viisisakarainen tähti. Tadžikistanin itsenäistyttyä lippu säilyi lähes ennallaan, mutta sirppi ja vasara -tunnus poistettiin. Maa otti käyttöön uuden lipun marraskuussa 1992.

Tätä edeltävässä lipussa oli punaisella pohjalla sirppi ja vasara sekä kyrillisin kirjaimin teksti *РСС Тоҷикистон* (*RSS Todžikiston*) - maan nimi tadžikin kielellä sekä *Таджикская ССР* (*Tadžikskaja SSR*) - maan nimi venäjäksi. Sitä aiemmin lipussa oli maan tadžikinkielinen nimi latinalaisin kirjaimin.
Israel Acrelius

**Israel Acrelius** (4. joulukuuta 1714 – 25. huhtikuuta 1800) oli ruotsalainen luterilainen lähetyspappi. Hän syntyi Österåkerissa Ruotsissa vuonna 1714 Johan ja Sara Acreliuksen pojaksi.

Acrelius opiskeli Uppsalan yliopistossa ja hänet vihittiin papiksi vuonna 1743. Hän toimi pastorina Rialassa, Ruotsissa vuodesta 1745 ja siirtyi vastaavaan virkaan Wilmingtoniin, Delawareen vuonna 1749. Hän toimi sekä pastorina että rovastina Uuden Ruotsin seurakunnissa. Acrelius opiskeli englannin kielen, avusti saksalaisia luterilaisia Pennsylvaniassa ja keräsi merkittäviä eläintieteellisiä, kasvitieteellisiä ja geologisia kokoelmia. Hän palasi Ruotsiin vuonna 1756 ja tuli Fellingsbron kirkon pastoriksi vuonna 1758. Pian tämän jälkeen, vuonna 1759, hän julkaisi Uuden Ruotsin historian, joka oli uskonnollinen ja maallinen historiikki alueesta.

Acrelius toimi pappissäädyn edustajana valtiopäivillä 1769–1770 ja 1771. Viimeiset vuotensa hän viljeli hankkimaansa maatilaa, kunnes menetti näkönsä. Hän kuoli tapaturmaisesti vuonna 1800.

## Teoksia
* *Beskrifning om de swenska församlingars forna och när-warande tilstånd uti det så kallade Nya Swerige, sedan Nya Nederland, men nu för tiden Pensylvanien, samt nästliggande orter wid älfwen De la Ware, Wäst-Yersey och New-Castle County uti Norra America* (1759)

## Lähteet
Valko-Venäjän sosialistisen neuvostotasavallan lippu

**Valko-Venäjän sosialistisen neuvostotasavallan lippu** oli Valko-Venäjän sosialistisen neuvostotasavallan tunnus vaakunan ohella. Se otettiin käyttöön neuvostotasavallassa 25. joulukuuta 1951. Muiden neuvostotasavaltojen lippujen tapaan se perustui Neuvostoliiton lippuun. Lipussa oli punaisella pohjalla vasemmassa yläkulmassa sosialismin sirppi ja vasara sekä kommunismin viisisakarainen tähti. Lipun alalaidassa oli leveä vihreä raita kuvastamassa maan vehreyttä. Lipun vasemmassa laidassa oli lisäksi valko-punainen ornamenttikuvio, joka viittasi Valko-Venäjän vanhaan käsityöperinteeseen.

Tätä ennen maalla oli käytössään lippu, jossa oli punaisella pohjalla vasemmassa ylälaidassa kyrillisin kirjaimin lyhenne *БССР* (*BSSR*) keltaisen nauhan ympäröimänä. Tätä ennen käytössä oli lippu, jossa oli sama lyhenne ilman kultaista nauhaa ja lisäksi sirppi ja vasara -tunnus. Vuosien 1919 ja 1937 välillä lipussa oli punaisella pohjalla lyhenne *ССРБ* (*SSRB*). 

Nykyisin käytössä oleva Valko-Venäjän lippu perustuu vanhaan neuvostotasavallan lippuun. Siitä puuttuu kuitenkin sirppi ja vasara -tunnus. Lisäksi lipun punaista pohjasävyä on hieman vaalennettu. Laidan ornamenttikuvien värit ovat vaihtuneet päinvastaisiksi. Kun neuvostotasavallan lipussa oli valkoinen kuvio punaisella pohjalla, on nykyisessä lipussa punainen kuvio valkealla pohjalla. 

## Valko-Venäjän SNT:n aiempia lippuja


Kuva:Flag of the Byelorussian SSR (1919).svg|3. helmikuuta 1919 – 11. huhtikuuta 1927
Kuva:Flag of the Lithuanian-Byelorussian SSR.svg|Liettualais-valkovenäläinen SNT 27. helmikuuta 1919 – 1. syyskuuta 1919
Kuva:Flag of the Byelorussian SSR (1940).svg|11. huhtikuuta 1927 – 10. helmikuuta 1937
Kuva:Flag of the Byelorussian SSR (1937).svg|10. helmikuuta 1937 – 25. joulukuuta 1951
Kuva:Flag of Byelorussian SSR.svg|25. joulukuuta 1951 – 25. elokuuta 1991
Devoninsaari

**Devoninsaari** on Kanadan arktisiin saariin kuuluva, joka on pinta-alaltaan (55&nbsp;247 km2) maailman 27. suurin saari. 

Saarella on löydetty paleoeskimoiden asutuksen jälkiä noin ajalta 2500 vuotta eaa. William Baffin havaitsi saaren vuonna 1616 ja John Ross pari vuotta myöhemmin. William Edward Parry nimesi saaren Pohjois-Devoniksi ().  

Saari on suurimmalta osaltaan 300–500 metriä merenpinnan yläpuolella olevaa paljasta tasankoa. Maisemaa hallitsee pakkasen halkoma kallioinen maasto, jonka muutoin pääosin ikiroudassa olevassa maaperässä ei juuri elä kasveja tai eläimiä. Kallioperä on hyvin vanhaa. Vuoden keskilämpötila on –16&nbsp;°C. Saaren itäisin kolmannes on enimmillään 500–700 metriä paksun jäätikön peittämä.

Saaren lauhimmalla alueella, Truelove-alangolla on runsaammin kasvillisuutta ja villieläimiä, ja maastossa runsaasti vettä alueen suljetun valuma-alueen vuoksi. Siellä on suurempi sademäärä ja kesälämpötila kohoaa 4–8&nbsp;°C:seen. Maa on vapaa lumesta kesäisin vain puolisentoista kuukautta (45–50 päivää). Valuma-alueen sulkeutuneisuuden vuoksi seudulle on ominaista sarojen ja sammalten peittämä tundra, jossa myskihärät laiduntavat ympärivuotisesti (15–25 kappaletta kesäisin ja 60–125 talvisin). Kasvit ovat vallitsevia eliöitä (98,9&nbsp;%), ja lisäksi on kasvinsyöjiä ja lihansyöjiä, maaperän bakteeristoa, sieniä ja orgaanista ainesta hajottavia selkärangattomia.

Turpeiset maa-ainekset ovat kylmiä ja märkiä läpi kesän; niissä on vain vähän ravinteita. 

Devoninsaari on maailman suurin asumaton saari. Saarella olevaa Haughtonin kraatterin aluetta on kuitenkin käytetty planeetta Marsin olojen simuloinnissa kesäisin vuodesta 1997 lähtien; alueella on tehty esimerkiksi laite- ja tutkimuskokeiluja.
 

Kuva:Devon topo.png|Devoninsaaren topografia.
Kuva:Truelove Lowlands Devon Island.jpg|Truelove Lowlands on Devoninsaaren alavinta aluetta.
Kuva:Patterned ground devon island.jpg|Ikiroudan kuvioimaa kivikkoista maastoa.
Kuva:DevonIsl.png|Karttapiirros saaresta ympäristöineen.
Kuva:Haughton impact crater radar image.jpg|Satelliittitutkan kuva törmäyskraatterista.
Kuva:NASA Haughton crater convoy.jpg|Nasan tutkijoiden letka mönkijöineen Haughton törmäyskraatterilla (7/1998).


## Lähteet

## Aiheesta muualla
Fieseler Fi 167

**Fieseler Fi 167** oli saksalainen Fieselerin valmistama lentotukialukselle suunniteltu yksimoottorinen torpedopommittaja ja tiedustelukone.

## Historia
Saksan ilmailuministeriö esitti joukolle lentokoneteollisuuden yrityksiä tarjouspyynnön uudesta monikäyttöisestä kaksitasoisesta sotilaslentokoneesta pian Saksan ensimmäisen lentotukialuksen, *[[Graf Zeppelin (laiva)|Graf Zeppelinin]]*, rakentamisen aloittamisen jälkeen vuonna 1936. Uudesta koneesta haluttiin tukialuskäyttöä silmällä pitäen taittuvasiipinen, mutta sen haluttiin myös kestävän suurinopeuksisen syöksypommituksen aiheuttamat kuormat siipiratkaisusta huolimatta. Yrityksistä Arado ja Fieseler vastasivat ministeriön pyyntöön.

Fi 167:n prototyypit olivat ohjausominaisuuksiltaan hyvät ja niillä oli helppoa laskeutua hyvin hitaissa lentonopeuksissa. Tästä huolimatta koneet olivat suhteellisen suorituskykyisiä, ja niillä oli hyvä kuormankantokyky.

Fieseler sai prototyyppien jälkeen tilauksen 12 pudotettavilla päälaskutelineillä varustetusta Fi 167A-0-esituotantosarjan koneesta. Pudotettava laskuteline oli suunniteltu veteen tehtävän pakkolaskun varalta estämään koneen ympärimeno, ollessaan kiinni koneessa kuten tavallisesti.
*Graf Zeppelin* oli laskettu vesille vuonna 1938, mutta alus ei valmistunut koskaan, ja tukialussuunnitelmat kariutuivat, mikä teki myös Fi 167:stä tarpeettoman. Yhdeksän konetta palveli Romaniassa Mustanmeren rannikkopartiointitehtävissä.

## Tekniset tiedot (Fi 167A-0)

## Lähteet
Jake Long

**Jake Edward Long** (s. 9. toukokuuta 1985 Lapeer, Michigan) on yhdysvaltalainen entinen amerikkalaisen jalkapallon ammattilaispelaaja. Hänen pelipaikkansa oli ulompi hyökkäyksen linjamies. Long oli vuoden 2008 NFL Draftin ykkösvaraus. Ennen ammattilaiseksi siirtymistään Long pelasi Michiganin yliopiston joukkueessa. Long pelasi ammattilaisena kahdeksan kautta NFL-liigassa, edustaen neljää eri seuraa.

## Yliopistoura
**Konferenssikohtaiset palkinnot**
*2006 ja 2007: valinta Big Ten -konferenssin all star -miehistöön (valmentajien ja median äänestys)
*2006 ja 2007: Big Ten -konferenssin paras hyökkäyksen linjamies

**Kansalliset palkinnot**
*2004: Freshman All-American
*2006: Outland Trophy -ehdokas (paras hyökkäyksen linjamies)
*2006: Kaikista yliopistoista valitun all star -miehistön aloituskokoonpano (Consensus All-American)
*2007: Outland Trophy -finalisti
*2007: Kaikista yliopistoista valitun all star -miehistön aloituskokoonpano (Consensus All-American)

## Ammattilaisura
Jake Long allekirjoitti 22. huhtikuuta 2008 viisivuotisen, 57&nbsp;750&nbsp;000 dollarin arvoisen sopimuksen, josta hän ansaitsee varmuudella ainakin 30 miljoonaa dollaria. Sopimus oli tuolloin rahakkain hyökkäyksen linjamiehen kanssa tehty sopimus NFL:ssä. Kaudella 2008 Jake Long pelasi Dolphinsin hyökkäyksen aloituskokoonpanossa, vasemman puolen ulompana linjamiehenä.

Long pelasi viisi kautta Dolphinsissa. Dolphins olisi halunnut tehdä jatkosopimuksen Longin kanssa, mutta hän päätti siirtyi St. Louis Ramsiin. Long kärsi St. Louisissa loukkaantumisista ja joukkue irtisanoi hänen sopimuksensa vain kahden kauden jälkeen maaliskuussa 2015. Long siirtyi kaudeksi 2015 Atlanta Falconsiin, mutta polvivaivat pitivät häntä sivussa ja hän oli kentällä kauden aikana ainoastaan 11 yrityksen aikana.

Polvivammat pakottivan Longin lopulta lopettamaan uransa. Hän pelasi muutaman ottelun Minnesota Vikingsissa kaudella 2016, mutta sekin kausi jäi kesken loukkantumisen takia. Huhtikuussa 2017 Long ilmoitti lopettavansa ammattilaisuransa.

## Lähteet

## Aiheesta muualla
*Jake Long Miami Dolphinsin virallisilla sivuilla 
*Jake Long Michigan Wolverinesin virallisilla sivuilla
Kenneth Kvarnström

**Ulf Kenneth Kvarnström** (s. 3. helmikuuta 1963 Karjaa) on suomalainen tanssija ja koreografi. 

## Henkilöhistoria
Kvarnström tuli ylioppilaaksi 1982 ja opiskeli Balettakademissa Tukholmassa 1984–1987. Hän oli 1993–1994 oli Teatterikorkeakoulun koreografian vt. apulaisprofessori ja 1996–1997 Helsingin kaupunginteatterin tanssiryhmän  taiteellinen johtaja. Tukholman Dansens Husin johtajana Kvarnström toimi 2003–2007. Vuonna 2008 hänestä tuli taiteilijaprofessori. Kvarnström toimii Helsingin juhlaviikkojen taiteellisena neuvonantajana ja hänet oli kiinnitetty Helsinki Dance Companyn pääkoreografiksi 2010–2013, mutta hän päätti jättää ryhmän jo maaliskuussa 2012 ja jäädä freelanceriksi. Kvarnström perusti oman Kvarnström & Co -tanssiryhmänsä jo vuonna 1987. 

## Koreografioita
* No-no (2008)
* OreloB (2008)
* Blind me (2003)
* Feel My Breath (2002)
* Fragile (2001)
* SPLITVISION (2000)
* 325,4 Kg (1999)
* No 3 (1997)
* 108 DB (1997)
* No-no (1996)
* XXX (1995)
* ...and the angels began to scream. (1995)
* Duo (Kvarnström) (1994)
* Blood Angel (1994)
* Digger Dog (1993)
* Neste (1993)
* Carmen?! (1993)
* Nuorena säikähtänyt (1992)
* Voyeur (1992)
* ...that was all I wanted, so I stuck my finger in his eye... (1991)
* Solo 1991 (1991)
* Solo 1990 (1990)
* Glaciär (1990)
* EXHIBO (1990)
* La Passion Selon Jean (1989)
* XXX (solo) (1989)
* Revolve (1989)
* Clair de Lune (1988)
* Amor-X (1988)
* October (1988)
* 560710 (1987)
* YE E HA (1987)

## Palkintoja ja huomionosoituksia
* Nuoren taiteilijan Suomi-palkinto 1996
* Birgit Cullberg -stipendi 2003 
* Carina Ari -mitali 2003
* Taiteilijaprofessuuri 2008–2013 
* Pro Finlandia -mitali 2011.

## Lähteet

## Aiheesta muualla
* 
*
Luettelo Suomen ammattikorkeakouluista

Tämä on **luettelo Suomen [[Ammattikorkeakoulu Suomessa|ammattikorkeakouluista]]**. Suomessa on 24 ammattikorkeakoulua. Opetus- ja kulttuuriministeriön hallinnonalalla toimii 22 osakeyhtiömuotoista ammattikorkeakoulua. Opetus- ja kulttuuriministeriön hallinnonalalla toimivien ammattikorkeakoulujen lisäksi Ahvenanmaalla toimii Ahvenanmaan ammattikorkeakoulu eli Högskolan på Åland ja sisäministeriön alaisuudessa Poliisiammattikorkeakoulu.

Taulukossa opiskelijamäärä sisältää AMK-tutkintoon johtavan nuorten koulutuksen, AMK-tutkintoon johtavan aikuiskoulutuksen, ylempää AMK-tutkintoa opiskelevat, erikoistumisopintoja tekevät, erikoistumiskoulutuksiin osallistuvat ja opettajankoulutuksen. 

FTE-luvussa opiskelijamääriä painotetaan seuraavasti: poissaolevilla opiskelijoilla FTE=0, edellisenä lukuvuonna alle 30&nbsp;op suorittaneilla ja kaikilla YAMK-opiskelijoilla FTE=0,5 ja edellisenä vuonna vähintään 30&nbsp;op suorittaneet sekä ensimmäisen vuoden opiskelijoilla FTE=1.0.

## Entiset
*EVTEK-ammattikorkeakoulu (Metropolia AMK 1.8.2008)
*Haaga Instituutin ammattikorkeakoulu (Haaga-Helia AMK 1.1.2007)
*Helsingin ammattikorkeakoulu Stadia (Metropolia AMK 1.8.2008)
*Helsingin liiketalouden ammattikorkeakoulu (Haaga-Helia AMK 1.1.2007)
*Kemi-Tornion ammattikorkeakoulu (Lapin AMK 1.1.2014)
*Kymenlaakson ammattikorkeakoulu (Kaakkois-Suomen AMK 1.1.2017)
*Lahden ammattikorkeakoulu (LAB-ammattikorkeakoulu 1.1.2020)
*Mikkelin ammattikorkeakoulu (Kaakkois-Suomen AMK 1.1.2017)
*Pirkanmaan ammattikorkeakoulu (Tampereen AMK 1.1.2010)
*Rovaniemen ammattikorkeakoulu (Lapin AMK 1.1.2014)
*Saimaan ammattikorkeakoulu (LAB-ammattikorkeakoulu 1.1.2020)
*Svenska yrkeshögskolan (Novia 1.8.2008)
*Varsinais-Suomen va. ammattikorkeakoulu (Turun AMK 1.8.2008)
*Yrkeshögskolan Sydväst (Novia 1.8.2008)

## Opetuskielet
* Ruotsinkielisiä ovat Högskolan på Åland, Yrkeshögskolan Arcada ja Yrkeshögskolan Novia.
* Kaksikielisiä (opetuskielinä sekä suomi että ruotsi) ovat Turun ja Vaasan ammattikorkeakoulut, Centria ammattikorkeakoulu sekä Poliisiammattikorkeakoulu.
* Muut ammattikorkeakoulut ovat suomenkielisiä.

## Lähteet